b'\n_START_ARTICLE_\nAnton Cvetko Kristan\n_START_SECTION_\n\xc5\xbdivljenjepis\n_START_PARAGRAPH_\nKristan je \xc5\xa1tudiral na filozofski fakulteti v Ljubljani in Pragi ter leta 1924 na Dunaju kon\xc4\x8dal mednarodno zadru\xc5\xbeno \xc5\xa1olo. Leta 1925 se je zaposlil v Ljubljani pri Zvezi gospodarskih zadrug za Jugoslavijo in pri Izseljenski ligi. Med drugo svetovno vojno je bil izgnan v Srbijo, po vojni pa je bil zaposlen pri slovenski izseljenski matici, zalo\xc5\xbebi Kme\xc4\x8dka knjiga ter Glavni zadru\xc5\xbeni zvezi Slovenije. \xc5\xbde od leta 1924 je objavljal v ameri\xc5\xa1kem izseljenskem tisku, po osvoboditvi pa je posve\xc4\x8dal veliko pozornost slovenskim izseljencem._NEWLINE_Urejal je tudi\xc2\xa0\xc2\xbbZadru\xc5\xbeni koledar\xc2\xab, ki ga je izdajala Zadru\xc5\xbena zalo\xc5\xbeba v Ljubljani. V koledarju za leto 1931 je napisal, zbral in uredil veliko gradiva o \xc5\xbeivljenju in delu svojega o\xc4\x8deta Antona/Anton Kristan.'